དེའི་ནངས་པ་དྲོ་པ་དཔལ་འཛོམས་ཀྱིས་རྫོང་གི་སྒོ་ར་ཁ་ལས་ལག་གཡུག་རྐྱབ་སྟེ་སེང་གེ་རྡོ་རྗེ་ཚུར་འབོ་ཞིན་ན་ད་ངེའི་ཚེ་སྔོན་གྱི་ལས་འཕྲོ་དེ་ཁྱོད་ལུ་འབབ་འོང་ནི་ཨིན་པས།མདང་ཕྱི་རུ་ཁྱོད་ཀྱི་མནོ་བསམ་བཏང་སྟེ་གཉིད་ར་ལོག་མ་བཏུབ།ཁྱོད་ཀྱིས་སླབ་ནི་ག་ཅི་ཡོདཔ་ཟེར་དྲིཝ་ཅིག་སེང་གེ་རྡོ་རྗེ་ག་ཅི་འབདཝ་དྲག་ག་མ་ཤེས་པར་ཡུདཔ་ཐེངས་ཅིག་ག་ནེ་ཡང་སླབ་མ་ཚུགས་པས།ཨིན་རུང་ཨ་ཙི་ཅིག་ཁ་ལས་ཁྱོད་ཀྱིས་ང་ལུ་སྲན་མ་ཚུགཔ་བཟུམ་ང་གིས་ཁྱོད་ལུ་ལོག་བལྟབ་སྦེ་ཡོད་ཟེར་ལོ་རྒྱུས་ཕར་བཤད་ཚུར་བཤད་འབད་དེ་དུས་ཚོད་ཧ་ལམ་ཕྱིས་སོ་ནུག